চলতি বছরেই সাতপাক ঘুরবেন ঋতাভরী! কী বললেন অভিনেত্রীর মা

কলকাতা: বেশ কয়েকমাস আগে অভিনেত্রীর জীবনে নতুন মানুষের আগমন ঘটেছে। প্রেম নিয়ে কোনও রাগঢাক না করে গুঞ্জনে সিলমোহর দিয়েছেন ঋতাভরী। গত বছরের দিওয়ালিতে প্রথমবার মনের মানুষকে প্রকাশ্যে এনেছিলেন। ক্রিসমাসেও বন্ধুদের সঙ্গে মনের মানুষের ছবি পোস্ট করেছেন সোশাল মিডিয়ায়। এবার জীবনের নতুন ইনিংস শুরু করতে চলেছেন অভিনেত্রী ঋতাভরী চক্রবর্তী (Ritabhari Chakraborty)। শোনা যাচ্ছে চলতি বছরেরই প্রেমিক সুমিতের সঙ্গে সাতপাঁকে বাঁধা পড়বেন ঋতাভরী (Ritabhari Chakraborty Tie Knot This Year)।

তথাগতর সঙ্গে এনগেজমেন্ট ভাঙার পর সুমিত অরোরার সঙ্গে নতুন সম্পর্কে ঋতাভরী চক্রবর্তী। মন দেওয়া নেওয়ার পর এবার বলিউডের জনপ্রিয় চিত্রনাট্যকার সুমিত অরোরার (Sumit Arora)সঙ্গে জীবনের নতুন ইনিংস শুরু করতে চলেছেন অভিনেত্রী ঋতাভরী চক্রবর্তী। টেলিপাড়ায় কান পাতলে শোনা যাচ্ছে বিয়ের পিঁড়িতে বসতে চলেছেন অভিনেত্রী। শোনা যাচ্ছে, চলতি বছরের ডিসেম্বরে থাইল্যান্ডে ঘনিষ্ঠ বন্ধুদের সঙ্গে ‘ডেস্টিনেশন ওয়েডিং’-এর পরিকল্পনা রয়েছে অভিনেত্রীর। বাঙালি-পাঞ্জাবি দুই রীতিতেই হবে ঋতাভরী-সুমিতের বিয়ে। বিয়ের পর টলিপাড়ার বন্ধুদের নিয়ে জাঁকজমকপূর্ণ রিসেপশনের আয়োজনের ইচ্ছে রয়েছে ঋতাভরীর। কলকাতা টিভির তরফে ঋতাভরীর মা শতরূপার সঙ্গে যোগাযোগ করা হলে তিনি বলেন, বিয়ে নিয়ে গুজব ছড়ানো হচ্ছে। কবে বিয়ে তিনি জানেন না। কিন্তু মিয়া বিবি রাজি।